Foto: Hina



SJEĆATE li se tipa koji se na večer Karamarkove pobjede valjao po zastavi?



Svi ga se, nažalost, sjećaju. On i ekipa su tu večer ispoljavali svu svoju sreću zbog pobjede Karamarkovog HDZ-a na izborima.



>> Oprez, gadljivi video: HDZ-ovci se valjali i ljubakali na hrvatskoj zastavi





Podsjetimo, nakon što su doznali da su prema prvim rezultatima u minimalnoj prednosti, HDZ-ovci su počeli s cirkusom. Tada je HDZ-ov izborni stožer više podsjećao na narodni dernek nego na stožer političke stranke.



Korisne članske iskaznice



Od ljubljenja zastave, do lijepljenja stranačkih iskaznica na čelo, skandiranja Tuđmanovog imena pa do valjanja na toj istoj zastavi - njihovom veselju nije bilo kraja.







Otad nepoznatog HDZ-ovca nije bilo po medijima. Međutim, čini se kako se, nakon dugo vremena pojavio u javnosti. I to na "prigodnom" mjestu - Hrvatskom saboru.



SDP-ov zastupnik, Bojan Glavašević, primijetio ga je pri ulasku u sabornicu. Ushićeno je javio kako se mimoišao s njim.

Tekst se nastavlja ispod oglasa

Omg omg onaj lik sto se na hdzovom partyju valjao po zastavi i podu upravo usao u Sabor!!! — Bojan Glavasevic (@bglavasevic) March 10, 2017

Što Karamarkov najgorljiviji navijač radi u Saboru, još uvijek nije jasno. Međutim, čini se kako mu je, po svemu sudeći, stranačka iskaznica koju je euforično lijepio na čelo ipak pomogla.